laion/Wikipedia-Exotic huggingface dataset:
Kristina Tarmet

Kristina Tarmet, endise nimega Tennokese (28. veebruarini 2007 Tennokese-Ott; sündinud 9. märtsil 1977) on eesti endine võistlustantsija ja praegune tantsutreener. Kristina Tennokese alustas tantsimist 1983. aastal tantsuklubis Mõmmik. Aastatel 1985–1995 tantsis ta Tartu tantsuklubis Stiil ja 1995–2000 tantsuklubis Alemana. 1999. aastal lõpetas ta Tallinna Pedagoogikaülikooli tantsujuhtimise erialal. Kristina on rahvusvaheline S-klassi tantsija alates 1995. aastast ja elukutseline võistlustantsija aastast 2000. aastast. Aastatel 1999–2000 juhendas koos Rainar Soosaluga võistlustantsijaid tantsuklubis Staar. 2000–2004 tantsuklubi Leevi E- ja A-klassi võistlustantsijate juhendaja Ladina-Ameerika tantsudes. 2000–... juhendab tantsuklubis Tango E- ja C-klassi võistlustantsijaid Ladina-Ameerika tantsudes. 2003. aastast B-kategooria kohtunik. 2004. aastal asutas tantsuklubi Danceland ja töötab seal peatreenerina. 1995 ja 1996 – Eesti meister Ladina-Ameerika tantsudes täiskasvanute vanuseklassis 1996 – Euroopa meistrivõistluste 20. koht ja maailmameistrivõistluste 30. koht. 1997 – Eesti meistrivõistlustel teine koht Ladina-Ameerika tantsudes ja kolmas koht Eesti meistrivõistlustel kümnes tantsus 1997 – Blackpooli Tantsufestivali alla 21-aastaste Ladina-Ameerika tantsud, 4. koht 1998 ja 1999 – Eesti meister Ladina-Ameerika tantsudes täiskasvanute vanuseklassis 1998 – Euroopa meistrivõistluste 23. koht Ladina-Ameerika tantsudes Kristina Tarmet on osalenud mitmel hooajal heategevuslikus meelelahutussaates "Tantsud tähtedega". 2006. aastal oli tema tantsupartneriks poliitik ja muusik Aivar Riisalu. Nad jõudsid neljandale kohale. 2007. aastal oli tema tantsupartneriks Rootsi suursaadik Dag Hartelius. Nad jõudsid viiendale kohale. 2008. aastal oli tema tantsupartneriks näitleja Lauri Pedaja ning nad jõudsid poolfinaali. 2011. aastal oli tema tantsupartneriks poliitik Andres Anvelt. 2022. aastal oli tema tantsupartneriks poliitik Jüri Ratas ning nad saavutasid finalistidena teise koha. Kristina oli 28. veebruarini 2007 abielus Indrek Otiga. 2020. aastal abiellus ta Andro Tarmetiga. Neil on kaksikutest lapsed. Tantsuklubi Danceland "Lauri Pedaja: "Me Kristinaga ei tunne ennast kaotajatena!"". Õhtuleht. 24. november 2008. "Riigikogulane Andres Anvelt osaleb saates "Tantsud tähtedega"". Kroonika. 7. september 2011. "Kristina Tennokese abiellus: otsustasime, et meil ei tule pruudiröövi, valget kleiti või traditsioonilisi mänge". Õhtuleht. 29. november 2020. "Kristina Tennokese: "Endal sünnivad esimesed lapsed ja mina ei saa silmi lahti hoitud!"". 13. jaanuar 2016.
Lämmastikväetised

Lämmastikväetis ehk N-väetis on mineraalväetis, mida kasutatakse taimede lämmastikutarbe rahuldamiseks. Erinevalt orgaanilisest väetisest, mis on laialt levinud põllumajanduses erinevate põllukultuuride kasvatamisel on teaduslikult kindlaks tehtud, et erinevad kultuurid vajavad soovitud saagi (SV) kätte saamiseks kas lämmastik-, fosfor- või kaaliumväetisi. Lämmastikväetiste kasutamisel, näiteks loomasõnniku näol, on pikk ajalugu. Haljasväetiseid kasutati laialdaselt Kesk-Aasia põllumajanduses. Mineraalväetised tulid kasutusele hiljem, sest teadus polnud veel nii palju arenenud. Esimeseks väetiseks oli naatriumnitraat, mis saadi 19. sajandi keskel Tšiili looduslikest ressurssidest. 1900. aastatel kasutati väetist keskmiselt 300000 tonni. Järgnevatel aastatel hakati tootma ammooniumsulfaati, kaltsiumtsüanamiidi ja kaltsiumnitraati. 1913. aasta lämmastikväetiste maailmatoodang oli ligikaudu 700 000 tonni. Tootmine suurenes 1966. aastal kuni 19 200 000 tonnini, kõige suuremateks tootjateks olid Ameerika Ühendriigid, Lääne-Saksamaa ja Prantsusmaa. 2018. aastaks oli lämmastikväetiste maailmatoodang kerkinud 115,7 miljoni tonnini. Kõige suuremateks tootjateks Hiina, Ameerika Ühendriigid ja India. Lämmastiku (N) sisaldus lämmastikväetistes jääb vahemikku 24-27%, millest lähtuvalt tuleb agronoomil kindlaks teha soovitud lämmastiku kogus mulda viimiseks.Taimed vajavad lämmastikku kogu kasvuperioodi jooksul, millest lähtuvalt sõltub N omastamine taimede kasvu faasist ning mulla pH-st. Eristatakse kahte erinevat lämmastikku lämmastikväetistes: Nitraatlämmastik- omastatakse kiirelt ja kohe Ammooniumlämmastik- taimele kätte saadav pikema perioodi jooksul Linnutaja, Marek (15. detsember 2018). "Väetamise ABC". yara.ee. Vaadatud 10.05.2022. TURCHIN, F. V (2010). "Nitrogenous Fertilizers". The free dictionary by farlex. Vaadatud 10.05.2022. Fernández, Lucía (24. november 2021). "Production volume of nitrogen fertilizer worldwide in 2018, by country". Statista. Vaadatud 10.05.2022. "Lämmastikväetised. Liigid. Kasu Ja Kahju. Hoiustamise Reeglid". mygardenspaces.com. Originaali arhiivikoopia seisuga 30.10.2023. Vaadatud 10.05.2022.
Alexis Lafrenière

Alexis Lafrenière (sündinud 11. oktoobril 2001 Saint-Eustache'is Québeci provintsis) on Kanada jäähokimängija, kes mängib NHL-i klubis New York Rangers ründajana vasakäärel. Aastatel 2017–2020 mängis ta Quebec Major Junior Hockey League'i klubis Rimouski Océanic. Debüüthooajal sai ta liigas kirja 42 väravat ja 38 väravasöötu ning valiti liigahooaja parimaks uustulnukaks. Hooajal 2019/20 oli ta liigas resultatiivseim mängija (35+77), pälvides Jean Beliveau Trophy. Hooaegadel 2018/19 ja 2019/20 valiti Lafrenière kogu Canadian Hockey League'i kõige silmapaistvamaks mängijaks. 2020. aastal valis New York Rangers ta NHL-i draft '​is esimese valikuna. Rangersiga sõlmis ta lepingu sama aasta oktoobris. NHL-is debüteeris ta 14. jaanuaril 2021 mängus New York Islandersi vastu. Esimese värava lõi ta liigas sama aasta 28. jaanuaril mängus Buffalo Sabresi vastu ning sai 19 aasta ja 109 päeva vanuselt NHL-i kõige nooremaks mängijaks, kes on oma esimese värava löönud lisaajal. Debüüthooajal sai Lafrenière NHL-is kirja 12 väravat ja üheksa väravasöötu. 2020. aastal tuli Lafrenière Kanada kuni 20-aastaste koondisega juunioride maailmameistriks. Ta sai turniiril viie mänguga kirja 4+6 ja valiti turniiri väärtuslikumaks mängijaks. "Alexis Lafreniere's first NHL goal gives the New York Rangers an OT victory". Empire Sports Media. 28.1.2021. Vaadatud 10.5.2022 Alexis Lafrenière NHL.com lehel Alexis Lafrenière hockeydb.com lehel
Keskküla (perekonnanimi)

Keskküla on perekonnanimi. 2022. aasta 1. jaanuari seisuga oli Eestis perekonnanimi Keskküla 228 inimesel: 116 mehel ja 112 naisel. Perekonnanimede levikult oli Keskküla meeste puhul 661. ja naiste puhul 785. kohal. Keskküla oli kõige levinum perekonnanimi vanuserühmas 20–24, kus neid on 10 000 elaniku kohta 2,85. Perekonnanimi Keskküla oli kõige sagedasem Võru maakonnas, kus sellist nime kandis maakonna 10 000 elaniku kohta keskmiselt 4,59 inimest. 19. sajandi algul pandi pärisorjusest vabastamise käigus Pöide kihelkonna Saare, Käina kihelkonna Putkaste ja Kolga-Jaani kihelkonna Võisiku mõisavaldades talupoegadele perenimeks Keskküla ja Keskkülla. 1930. aastate nimede muutmise kampaania käigus Eestis keegi perekonnanimest Keskküla ei loobunud. Uueks nimeks võeti Keskküla 22 korral kui loobuti nimedest Aroll(Arroll) neljal juhul, Krivanoi ja Vocht kahel juhul, samuti nimedest Smironin, Nimvalts, Nebokat, Murri, Traugot jne. Ando Keskküla, eesti kunstnik (1950–2008) Ardalion Keskküla, eesti õigeusu vaimulik Johannes Keskküla, eesti õigeusu vaimulik (1952–2009) Nikolai Keskküla, Eesti sõjaväelane (1907–1989) Raido Keskküla, eesti näitleja (1970–) Tõnu Keskküla, inseneriteadlane ja õppejõud (1938–2011) Kesküla Statistikaamet: Nimede statistika (vaadatud 10.05.2022) Rahvusarhiiv. Onomastika andmebaas. Nimede panemine (algne nimekuju): Keskküla. Rahvusarhiiv. Onomastika andmebaas. Nimede eestistamine: (vana nimekuju): Keskküla. Rahvusarhiiv. Onomastika andmebaas. Nimede eestistamine:(uus nimekuju): Keskküla. Keskküla statistikaameti andmebaasis
Rumba

Rumba kuulub Ladina-Ameerika tantsude hulka. Rumba on Aafrika algupära ning Kuuba ja Ameerika kaudu maailmas populaarseks saanud muusika- ja tantsustiil, mille 4/4 taktimõõtu iseloomustab kaheksa kaheksandiknoodi rütmiline jaotus 3 + 3 + 2. Havannas läks rumba moodi 1890. aastatel ning oli oma sensuaalse iseloomu tõttu algselt keelatud tants. Rumba sarnaneb salsaga.
Ruski Tõškõ

Ruski Tõškõ (ukraina keeles Руські Тишки) on küla Ukrainas Harkivi oblastis Harkivi rajoonis. Küla on asutatud 1663. aastal.
Gregori ahvileivapuu

Gregori ahvileivapuu (Adansonia gregorii) on puu, mis kuulub ahvileivapuude perekonda ja kassinaeriliste sugukonda, on Austraalia endeem. Gregori ahvileivapuu on keskmise suurusega lehtpuuliik, millel on silmatorkavalt suured, paisunud tüved, peenikesed lehed ja rippuvad, sametised, kõrvakujulised viljad. Puu kasvab aeglaselt 5–15 meetri kõrguseks ja võib elada sadu aastaid. Ta paistab silma oma tohutu pudelikujulise tüve poolest, mis on täidetud pehme kiudse puiduga, mis võimaldab tal vett säilitada. Tüve ümbermõõt võib olla kuni 20 meetrit. Gregori ahvileivapuu viljad on suured, ovaalsed, pruuni värvusega, sisaldavad arvukalt seemneid ja valget täidlast ainet ning võivad kasvada 18 cm pikkuseks. Vilja väliskülg on puitunud ja karvane. Õied avanevad varaõhtul ja tolmlevad õhtul. Õitsemine vaid paar päeva enne õie varisemist. Gregori ahvileivapuu on väga silmatorkav oma erinevate kasutusviiside poolest näiteks toiduks, veehoidmiseks ja meditsiiniks. Samuti on see hea köite, riide, nööride ja paatide tooraine. Meditsiinilistel otstarvetel kasutatakse puu õisi palaviku alandamiseks. Viljaliha kasutatakse iivelduse ravimiseks ning seda anti ka vastsündinud laste emadele. Haigete laste kõhte hõõruti vastu puutüve ravi eesmärgil. Puulehti pandi lõkkesse, et peletada eemale sääski. Kõrvitsalaadseid puuvilja kestad sisaldavad sidruni laadset viljaliha, mida saab süüa kas niisama või segada viljaliha koos vee ja magusainega, et teha jooke. Viljalihast võib teha nii leiba kui ka magustoitu. Vilja seemneid võib süüa toorelt, purustatult ja ka röstitult. Kõrvitsalaadseid seemnekesti saab kasutada konteineritena. Puu vahast ja õietolmust tehakse liimi. Kiudsete juurte massidest valmistati kühvleid mee kogumiseks ja söömiseks tarudest. Gregori ahvileivapuu on ainus liik ahvileivapuu perekonnast, mis esineb Austraalias. Peamised kasvukohad on Lääne-Austraalia ja Põhjaterritooriumi idaosa. Puu kasvab soojalembelises piirkonnas, kus puudub kokkupuude külmaga. Jahedamates kohtades kasvab taim aeglasemalt. Kasvuperioodil tahab taim hästi kuivendatud liivast mulda, kus on palju vett, talvekuudel eelistab kuivemaid tingimusi. Söödavad seemned ja viljad korjatakse loodusest kohalikuks kasutamiseks. Hispaanias kasvatatakse puid kaubanduslikul eesmärgil, et valmistada "Cream of Tartar". Kahte kuulsat Gregori ahvileivapuud (Lääne-Austraalias Derby lähedal ja Wyndhami lähedal asuvad nn Boab Prison Tree '​d) on väidetavalt kasutatud aborigeenide lühiajaliseks kinnipidamiseks. Samuti olevat need olnud ajutiseks elukohaks, kaupluseks ja postkontoriks. Adansonia gregorii. iucnredlist.org. 2018. Vaadatud 16.8.2024 "Adansonia gregorii". llifle.com. Vaadatud 05.05.2022. "Boab" (PDF). bgpa.wa.gov.au. Originaali (PDF) arhiivikoopia seisuga 3.03.2022. Vaadatud 05.05.2022. Pettigrew, Jack (3. juuli 2010). "Origins of the Australian Boab (Adansonia gregorii)". web.archive.org. Originaali arhiivikoopia seisuga 3. juuli 2010. Vaadatud 05.05.2022. Arbor, Julianne Skai. "Boab – Adansonia gregorii". treegirl.org. Originaali arhiivikoopia seisuga 27.03.2022. Vaadatud 05.05.2022. "ADANSONIA gregorii". australianseeds.com. Vaadatud 05.05.2022.
Mil Mi-28

Mil Mi-28 on Nõukogude Liidus valmistatud soomukitõrje ründekopter. NATO koodnimetus Havoc. Mi-28 on varustatud erinevat lahingumoona kasutava raketiheitjasüsteemiga ning 2A42 on 30 mm üheraudse automaatkahuriga, mille kahuritorn on paigutatud kopteri nina alla. Kahurile antakse laskemoona kahest 150 mürsku mahutavast laskemoonakastist. Kahurit on võimalik pöörata vertikaalsuunas +13º kuni –40º ning horisontaalsuunas 110º kummalegi poole. Valida on 2 laskekiiruse vahel: 300 ja 900 lasku/min. Mürsu algkiirus on u 1000 m/s. Boeing AH-64 Apache Kamov Ka-52 Mil Mi-24 З’явилися фото уламків російського Ми-28Н (vaadatud: 04.11.2023)
Ohtõrka lahing

Ohtõrka lahing (ukraina keeles Бої за Охтирку) oli 2022. aasta 24. veebruarist 26. märtsini toimunud lahing, mille käigus Venemaa relvajõud võtsid oma kontrolli alla Sumõ oblastis asuva Ohtõrka. Vene poolt on süüdistatud kobarlahingumoona kasutamise eest. Fotod ja video (2022) 2. märtsi pommitamisjärgne varemik 8 surmaga lõppenud lasteaia pommitamine Ohtõrka SEJ Trostjanetsi lahing "Між похоронами, бомбами й весіллями. Як виживає місто-герой Охтирка". Українська правда (ukraina). Vaadatud 6. aprillil 2022.  Ohtõrka lahing – pildid, videod ja helifailid Wikimedia Commonsis
BAF

BAF (inglise keeles Bunker Adjustment Factor) on kütusehinna lisatasu koefitsient, mis arvutatakse kütusekulu osakaalu alusel kogukuludes. Kütusehinna lisatasu viitab meretransporditasude osale, mis kujutab endast naftahindadest tulenevaid lisandusi. BAF-i tasud määrasid varem kindlaks Vedajate Konverentsid, tasud kehtivad teatud perioodi jooksul teatud kaubateel. Euroopa Komisjon keelustas Vedajate Konverentsid alates 17. oktoobrist 2008. Laevaliinid määravad nüüd ise oma sõltumatud BAF-i tariifid. Euroopa Komisjon jälgib tasusid tähelepanelikult, et tagada turu ausus ning efektiivsus. Naftahindade kõikumised muudavad hindu sõltuvalt rakendustest. "Online Business Dictionary: bunker adjustment factor". Originaali arhiivikoopia seisuga 8. juuli 2017.
Dustin Brown

Dustin James Brown (sündinud 4. novembril 1984 Ithacas, New Yorgi osariigis) on USA jäähokimängija, kes mängib NHL-i klubis Los Angeles Kings ründajana paremäärel. Ta on klubi meeskonna asekapten. Aastatel 2000–2003 mängis ta Ontario Hockey League'i klubis Guelph Storm. 2003. aastal valis Los Angeles Kings ta NHL-i draft '​is 13. valikuna. Kingsis on Brown mänginud kogu oma NHL-i karjääri jooksul. NHL-is debüteeris ta 2003/04. hooajal. Aastatel 2012 ja 2014 võitis ta Kingsiga Stanley karika. NHL-is oli tema kõige resultatiivsem hooaeg 2017/18, mil ta lõi 28 väravat ja andis 33 väravasöötu. Kõige enam väravaid lõi ta hooajal 2007/08 (33 väravat). Hooaja 2011/12 väljalangemismängudes oli ta meeskonnakaaslase Anže Kopitari kõrval resultatiivseim mängija (8+12). Hooaja 2013/14 lõpus pälvis ta Mark Messier Leadership Award'i. 2009. aastal valiti Brown NHL-i tähtede mängule. Aastatel 2008–2016 oli Brown Kingsi kapten. NHL-i tööseisakute ajal hooajal 2004/05 mängis Brown American Hockey League'i klubis Manchester Monarchs ja hooaja 2012/13 esimeses pooles Šveitsi kõrgliigaklubis ZSC Lions. USA jäähokikoondise koosseisus võitis Brown 2004. aasta maailmameistrivõistlustel pronksmedali ja 2010. aasta taliolümpiamängudel hõbemedali. Dustin Brown NHL.com lehel Dustin Brown hockeydb.com lehel
Materjalivoog

Materjalivoog kujutab endas tooraine, valmistoodete, osade, komponentide, integreeritud objektide ja lõpptoodete transporti. Mõistet kasutatakse tavaliselt keerulisemate tarneahelate juhtimisel. Materjalivoog on logistika võtmesõna. See moodustub transpordi, laonduse, pakkimise, korje ja info valdkondades teostatavate logistiliste operatsioonide tulemusena. Materjalivood võivad liikuda ühes firmas või firmade vahel. "Logistika definitsioonid".
Hulgiladu

Hulgiladu on koht, kust erinevate kaubaartiklite müük toimub suuremates kogustes ning üldjuhul liiguvad need jaekauplustesse. See tähendab, et hulgiladu on jaekaupluste varustajaks. Ühtlasi on osadest hulgiladudest võimalik ka jaeklientidel kaupu soetada. Selle peamiseks eesmärgiks on võimalus osta suurem kogus korraga ning selle tulemusena saada soodsamat hinda. Peamiselt kasutavad hulgiladusid erinevad toidlustusasutused, hotellid ja väiksemad jaekauplused. Tuntuimad hulgilaod Eestis on Kaupmees & KO, HoReCa Service ja Promo Cash&Carry.
Salsa

Salsa on Kariibi päritolu muusikastiil ja samanimeline tants 4/4 taktimõõdus. See stiil kujunes välja 1960.–1970. aastatel Põhja-Ameerikas Ladina-Ameerika immigrantidest muusikute hulgas, sulatades mõjusid Kuubalt, mujalt Ladina-Ameerikast ja ka Aafrikast, samuti džässmuusika. Salsamuusikale on iseloomulikud kahte takti ühendavad kaheksalöögilised rütmikujundid, iseloomult on tegu peamiselt tantsumuusikaga. Salsa tants kuulub Ladina-Ameerika tantsude hulka. Liikumine tantsupõrandal toimub võrdlemisi väikses ulatuses, põhisammudega liigutakse ette ja taha skeemi järgi üks-kaks-kolm-stopp, viis-kuus-seitse-stopp. Salsat tantsitakse nii paaris kui soolotantsuna. Salsa populaarsuse tõttu on temast Ameerikas kujunenud palju erinevaid stiile: Kuuba, Colombia, Los Angelese, New Yorgi stiil, rueda de casino, salsa suelta ja muud. 20. sajandi lõpust alates on salsa kogunud populaarsust ka Euroopas.
Eha-Marje Tralla

Eha-Marje Tralla (sündinud Kaasik 5. jaanuar 1944 Tallinnas) on eesti kunstnik ja muusik. Ta lõpetas 1963. aastal Tallinna 42. Keskkooli ning 1968. aastal Eesti NSV Riikliku Kunstiinstituudi graafika erialal koos Marju Mutsu, Silvi Liiva, Kaisa Puustaku ja Mai Eineriga. Ta on kujundanud raamatuid ja heliplaadiümbriseid. Tema abikaasa on laulja Tiit Tralla, õde koorijuht ja muusikapedagoog Ene Üleoja ning poeg on viiuldaja ja laulja Juhan-Hannes Tralla.
Triinu Viilukas

Triinu Viilukas (sündinud 11. augustil 1979. aastal) on Viini Ülikooli eesti keele lektor ja Viini Eesti Kooli õpetaja ja üks asutajatest. Ta on Austria-Eesti segakoori Pillerkoor üks asutajatest ja dirigentidest, samuti on ta pärimusmuusikaansambliga Wööt andnud kontserte mitmel pool Euroopas. Ta on kirjutanud raamatu "Minu Viin. 1700 kilomeetrit ja 17 aastat". Triinu Viilukas tegeleb ka tõlkimisega. https://finno-ugristik.univie.ac.at/ueber-uns/mitarbeiterinnen/viilukas https://estinst.ee/triinu-viilukase-ja-imar-koutchoukali-kontsert-budapestis https://rahvaraamat.ee/p/minu-viin-1700-kilomeetrit-ja-17-aastat/1038425/et?isbn=9789949651009
Borna Barišić

Borna Barišić (sündinud 10. novembril 1992 Osijekis) on Horvaatia jalgpallur, kes mängib vasakkaitsjana Šotimaa kõrgliigaklubis Rangers ja Šotimaa jalgpallikoondises. Ta alustas klubikarjääri kodulinna klubis NK Osijek, debüteerides Horvaatia kõrgliigas hooajal 2013/14. 2015. aastal liitus ta Zagrebi Dinamoga, kuid pärast ühte mängu siirdus ta hooajaks 2015/16 laenule NK Lokomotivasse. Pärast naasis Barišić Osijeki. 2018. aasta augustis siirdus ta umbes 2,2 miljoni naelsterlingi eest Rangersi, kellega sõlmis nelja-aastase lepingu. Hooajal 2020/21 tuli ta Rangersiga Šotimaa meistriks ning samal hooajal valiti Barišić liigahooaja sümboolsesse koosseisu. Horvaatia jalgpallikoondises tegi Barišić debüüdi 11. jaanuaril 2017 sõprusmängus Tšiili vastu. Koondisekarjääri esimese värava lõi ta 21. märtsil 2019 EM-i valikmängus Aserbaidžaani vastu. Ta kuulus Horvaatia koondisse 2021. aasta Euroopa meistrivõistlustel. Rangers Scottish Premiership: 2020–21 "Borna Barisic: Rangers sign Croatian defender on four-year deal". bbc.com. 7.8.2018. Vaadatud 11.5.2022
Jake Oettinger

Jakob Oettinger (sündinud 18. detsembril 1998 Lakeville'is Minnesotas) on USA jäähokimängija, kes mängib väravavahina NHL-i klubis Dallas Stars. Aastatel 2016–2019 mängis ta Bostoni Ülikooli jäähokimeeskonnas. 2017. aastal valis Dallas Stars ta NHL-i draft '​is 26. valikuna. 2019. aasta märtsis sõlmis ta Starsiga kolmeaastase lepingu. Hooaja 2018/19 lõpus debüteeris ta American Hockey League'is (AHL) Dallas Starsi tütarklubis Texas Stars. NHL-is debüteeris ta 8. septembril 2020 Läänekonverentsi finaali teises mängus Vegas Golden Knightsi vastu, kui vahetati mängu Anton Hudobini asemele. Dallas Starsi üheks põhiväravavahiks sai Oettinger hooajal 2020/21. 2021. aasta maailmameistrivõistlustel võitis Oettinger USA jäähokikoondise koosseisus pronksmedali. Jake Oettinger NHL.com lehel Jake Oettinger hockeydb.com lehel
Derek Ryan

Derek Allen Ryan (sündinud 29. detsembril 1986 Spokane'is, Washingtoni osariigis) on USA jäähokimängija, kes mängib ründajana (keskründaja või parem ääreründaja) NHL-i klubis Edmonton Oilers. Aastatel 2004–2007 mängis ta Western Hockey League'i klubis Spokane Chiefs ja 2007–2011 Alberta Ülikooli jäähokimeeskonnas. Hooajal 2011/12 mängis Ryan Austria kõrgliigaklubis Székesfehérvári Alba Volán. Aastatel 2012–2014 mängis ta samasse liigasse kuuluvas EC VSV-is. Hooajal 2013/14 oli Ryan Austria kõrgliigas suurim väravakütt (38 väravat) ning pälvis liigahooaja väärtuslikumale mängijale antava Ron Kennedy Trophy. 2014. aasta aprillis sõlmis ta lepingu Rootsi kõrgliigaklubiga Örebro HK. Hooajal 2014/15 oli Ryan Rootsi kõrgliigas resultatiivseim mängija (15+45) ning valiti Rootsi kõrgliiga hooaja parimaks ründajaks ja väärtuslikumaks mängijaks. 2015. aasta juunis sõlmis ta lepingu NHL-i klubiga Carolina Hurricanes. Suurem osa hooajast 2015/16 mängis ta American Hockey League'is (AHL) Hurricanesi tütarklubis Charlotte Checkers, kus ta lõi 23 väravat ja andis 32 väravasöötu. 2016. aastal valiti Ryan AHL-i tähtede mängule. NHL-is debüteeris ta 1. märtsil 2016 mängus New Jersey Devilsi vastu ja lõi selles mängus ka värava. Aastatel 2016–2018 mängis Ryan kaks hooaega Hurricanesi põhikoosseisus, tehes esimesel hooajal 11+18 ja teisel hooajal 15+23. 2018. aasta juulis sõlmis ta kolmeaastase lepingu Calgary Flamesiga. 2021. aasta juulis sõlmis ta kaheaastase lepingu Edmonton Oilersiga. 26. veebruaril 2022 tegi Ryan mängus Florida Panthersi vastu oma esimese kübaratriki NHL-is. 2018. aasta maailmameistrivõistlustel võitis Ryan USA jäähokikoondise koosseisus pronksmedali. https://www.eliteprospects.com/player/67660/derek-ryan (vaadatud 11.5.2022) "Flames sign three players". nhl.com. 1.7.2018. Vaadatud 11.5.2022 "RELEASE: Oilers sign Derek Ryan to two-year contract". nhl.com. 29.7.2021. Vaadatud 11.5.2022 Derek Ryan NHL.com lehel Derek Ryan hockeydb.com lehel
Tšatša

Tšatša ehk tša-tša-tšaa (cha-cha-cha) on 1940. aastate lõpus Kuubal sündinud 4/4 taktimõõdus Ladina-Ameerika tantsu ja muusikastiil, mis kogus Kuubal populaarsust 1950. aastatel. Tšatšat kirjeldati algselt kui "rumbat ühe lisalöögiga" ja "mambot guiro rütmiga". On arvatud, et tšatša sulatas kokku elemente kahest varasemast Kuuba tantsust – danzonist ja montunost, kuid teise versiooni järgi on tšatša edasiarendus kolmesest mambost, kus ühel taktil tehakse viis sammu. Tšatša loojaks on peetud Enrique Jorrini ja Euroopasse toojaks Briti tantsuõpetajat Pierre Margoliet. Tantsu nimetus pärineb tõenäoliselt Haitilt, kus see tähistas kellataolist pilli. Teiste seletuste järgi tuleb tšatša nimetus tempokast Kuuba tantsust guarachast või tšatša sammudele iseloomuliku chassé tantsimisel tekkiva heli või Kuuba rahvapärase rütmipilli guiro raputuse onomatopoeetilisest kirjeldusest. Tšatša tempo on 28–30 takti (u 120 lööki) minutis. Tantsimisel on keharaskus ees, sammud astutakse varbale, ülakeha on väheliikuv, kuid sammudega kaasneb intensiivne puusade liikumine, põlved sirutuvad löökide vahel. Neljandast esimese löögini tehakse chassé, mille viimane samm on veidi pikem, rõhutades esimest lööki. Võistlustel tantsitakse tšatšat Ladina-Ameerika tantsude seas teisena.